Ligjvënësit amerikanë komentojnë në prag të raportit për Irakun
Gjenerali Petreas do të dëshmojë krahas me ambasadorin Rajen Kroker para komisioneve të Kongresit dhe Presidenti Bush pritet t’i drejto
Për muaj të tërë, Presidenti Bush nuk ka pranuar të bëjë komente lidhur me një afat të mundshëm për pakësimin e pranisë ushtarake amerikane në Irak, duke thënë se do të presë më parë të dëgjojë raportin e gjeneralit David Petreas mbi kushtet e sigurisë në Irak, pas shtimit të trupave amerikane atje. Ai po ashtu, i kërkoi edhe popullit amerikan të mos nxitohet dhe për të dhënë gjykime, pa dëgjuar më parë raportimin e gjeneralit Petreas. Dhe tani ky moment ka ardhur. Pritet që gjenerali të njoftojë për përmirësimin e kushteve të sigurisë në disa nga rajonte më të rëndësishme në Irak. Senatori republikan Lindsi Graham i Karolinës së Jugut, thotë se kjo do të thotë, se shtimi i trupave ka patur rezultat. tha Senatori. Senatori Graham i bëri këto komente dje, në një intervistë për televizionin “Fox News”. Por optimizmi i zotit Graham nuk vihet re në komentet që bëri kolegu i tij, senatori demokrat i Massachusetsit, Eduard Kenedi. Duke folur në porgramin “Face the Nation”, të televizionit CBS, senatori Kenedi argumentoi se gjendja e përgjithshme e sigurisë në Irak mbetet e tepër e rëndë. , - tha Senatori Kenedi. Synimi kryesor i shtimit të trupave amerikane në Irak ka qenë krijimi i kushteve të sigurisë, që do t’i lejonte udhëheqjes irakiane të zgjidhte çështjen e vështirë të ripajtimit kombëtar. Por shumë zyrtarë në Washington, mes tyre edhe anëtarë të administratës së Presidentit Bush, kanë shprehur zhgënjim për ndarjet politike që ekzistojnë në radhët e qeverisë irakiane dhe për mossuksesin e udhëheqësve të vendit për të ndërmarrë hapa për zgjidhjen e ndarjeve sektare që ka vendi. Në një intervistë që dha në programin “Late Edition” të CNN-it, Këshilltari i Sigurisë Kombëtare në Irak, Mouafak al-Rubaie, u zotua për durim, kur është fjala për arritjen e synimeve politike në Irak, si dhe për aftësinë e këtij vendi për t’u vetëmbrojtur. Gjenarali Petreas do të dëshmojë krahas me ambasadorin Rajen Croker para komisioneve të Kongresit. Presidenti Bush pritet t’i drejtohet vendit me një fjalim mbi gjendjen në Irak, po këtë javë.//lk